CELEX: C2005/193/25
Language: da
Date: 2005-08-06 00:00:00
Title: Sag C-228/05: Anmodning om præjudiciel afgørelse forelagt ved kendelse afsagt den 21. marts 2005 af Commissione Tributaria di Primo Grado di Trento i sagen Stradasfalti srl mod Agenzia Entrate Ufficio Trento

6.8.2005   
            
            
               DA
            
            
               Den Europæiske Unions Tidende
            
            
               C 193/16
            
         Anmodning om præjudiciel afgørelse forelagt ved kendelse afsagt den 21. marts 2005 af Commissione Tributaria di Primo Grado di Trento i sagen Stradasfalti srl mod Agenzia Entrate Ufficio Trento
   (Sag C-228/05)
   (2005/C 193/25)
   Processprog: italiensk
   Ved kendelse afsagt den 21. marts 2005, indgået til Domstolens Justitskontor den 24. maj 2005, har Commissione Tributaria di Primo Grado di Trento i sagen Stradasfalti srl mod Agenzia Entrate Ufficio Trento forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal artikel 17, stk. 7, 1. pkt., sammenholdt med samme bestemmelses stk. 2, i Rådets sjette direktiv af 17. maj 1977 nr. 77/388/EØF (1) om harmonisering af medlemsstaternes lovgivning om omsætningsafgifter fortolkes således:
               
                           a)
                        
                        
                           Er artiklen til hinder for, at en medlemsstats meddelelse af en vedtagelse af en national lovbestemmelse som den omhandlede artikel 19a, litra c) og d), i dekret fra Republikkens præsident nr. 633/72, med senere ændringer, der begrænser retten til at fratrække momse for brug og vedligeholdelse af goder som omhandlet i artikel 17, stk. 2, anses for at udgøre et »forudgående samråd i momsudvalget« på baggrund af momsudvalgets blotte konstatering af meddelelsen?
                        
                     
                           b)
                        
                        
                           Er den ligeledes til hinder for, at en foranstaltning, der begrænser retten til at fratrække moms i forbindelse med køb, brug, brug og vedligeholdelse af goder i henhold til litra a), som er indført uden forudgående samråd i momsudvalget, og som er opretholdt ved en lang række uafbrudt gentagne lovændringer i mere end 25 år, betragtes som værende omfattet af dens anvendelsesområde?
                        
                     
                           c)
                        
                        
                           Såfremt der svares bekræftende på spørgsmålet under 1b), anmodes Domstolen om at angive, hvilke kriterier af konjunkturmæssige karakter i artikel 17, stk. 7, i sjette direktiv, der kan finde anvendelse ved fastsættelse af bestemmelsens maksimale anvendelsestid. Domstolen anmodes med andre ord om at præcisere, hvorvidt det forhold, at der gentagne gange ikke er taget hensyn til bestemmelsens midlertidige karakter, medfører, at den afgiftspligtige tillægges en fradragsret?
                        
                     
         
               2)
            
            
               Såfremt kravene og betingelserne for den i den nævnte artikel 17, stk. 7, omhandlede procedure viser sig at være tilsidesat, ønskes det oplyst, om artikel 17, stk. 2, i direktivet skal fortolkes således, at den er til hinder for en national bestemmelse eller administrativ praksis's begrænsning af retten til at fratrække momse forbindelse med køb, brug og vedligeholdelse af bestemte køretøjer, såfremt bestemmelsen, som er vedtaget af en medlemsstat efter at sjette direktiv er trådt i kraft (1.1.1979 i Italien), er objektivt begrundet og tidsubegrænset?
            
         
      (1)  EFT L 145 af 13.6.1977, s. 1.